Nouse kevään uusi päivä!
Nouse kevään uusi päivä,
 Ruskoin uusin loista;
 Loista korven katvehille,
 Synkkä yöhyt poista.

 Korven lohdut kylmyydestä
 Lämpimyyteen saata;
 Sulaa routa, elä anna
 Lämmön mahdin laata.

 Vanhoisuuden yöhyessä
 Moni meistä viihtyy.
 Mutta köyhän pyrinnöt ne
 Kasvaa, karttuu, kiihtyy.

 Löyhä entisyyden vaisto
 Kyllä kerran katoo.
 Kunnes uuden aatteen voima
 Vaurastuu ja sakoo. –

 Loista kevään uusi päivä
 Yhdenvertaisuuteen.
 Johda valon säteilläsi
 Kurjat eloon uuteen.

 Täyteläisyys silloin vasta
 Kevään voimin koittaa
 Kunnes eri-luokkaisuuden
 Tasa-arvo voittaa.

Toukokuulla 1903,

Anton Hasti.

Lähde: Työmies 13.6.1903.

Anton Hasti
Runot
Työmies
1903